което промишлеността значително е намалила своите равнища на производство и продажби. Най-големият производител от Съюза е намалил значително производството си през 2020 г., а през разследвания период продажбите са били извършвани предимно от запаси. Тази ситуация не е можело да продължи и е бил разработен план за преструктуриране, който включва евентуално закриване на завода, използван за производство на калциев силицид.
 (230)
 Въз основа на изложеното по-горе на този етап Комисията стигна до заключението, че промишлеността на Съюза е понесла съществена вреда по смисъла на член 3, параграф 5 от основния регламент.
 5. ПРИЧИННО-СЛЕДСТВЕНА ВРЪЗКА
 (231)
 В съответствие с член 3, параграф 6 от основния регламент Комисията проучи дали дъмпинговият внос от засегнатата държава е нанесъл съществена вреда на промишлеността на Съюза. В съответствие с член 3, параграф 7 от основния регламент Комисията също така проучи дали е възможно по същото време и други известни фактори да са нанесли вреда на промишлеността на Съюза. Комисията се увери, че евентуалната вреда от фактори, различни от дъмпинговия внос от засегнатата държава, не е била отдадена на дъмпинговия внос. Тези фактори са: въздействието на спада в потреблението поради свиване на търсенето от страна на стоманодобивната промишленост, вносът от трети държави, равнището на износа на промишлеността на Съюза, увеличените разходи за производство в Съюза, въздействието на вноса за задоволяване на търсенето и собственото потребление.
 5.1. Въздействие на дъмпинговия внос
 (232)
 Обемът на вноса от КНР е намалял (както е показано в таблица 3) с 22 % от 2017 г. до разследвания период. Пазарният дял на КНР обаче се е увеличил с 57 %, т.е. от 38,7 % на 60,8 %. Това е в ущърб на промишлеността на Съюза. Действително, през същия период (както е показано в таблица 6) продажбите на промишлеността на Съюза на свободния пазар са намалели със 75 %, а пазарният ѝ дял на свободния пазар е намалял от 50,5 % на 25,1 %, което представлява спад с 50 %.
 (233)
 Цените на дъмпинговия внос са намалели с 5 % през разглеждания период (както е показано в таблица 4). За сравнение — през същия период цените на промишлеността на Съюза на свободния пазар са се увеличили с 6 %. Китайският внос, който все повече разширява присъствието си на пазара на Съюза през разглеждания период, е осъществяван на цени, които трайно подбиват цените на промишлеността на Съюза.
 (234)
 Натискът, упражняван от дъмпинговия внос, е довел и до значително потискане на цените, за което свидетелства фактът, че промишлеността на Съюза не е била в състояние да повиши цените със същия темп като разходите. Действително, както е показано в таблица 8, през РП разходите за производство са били с над 20 % по-високи от продажните цени на промишлеността на Съюза. До 2019 г. това възпрепятстване на увеличението на цените е довело до спад на рентабилността на промишлеността на Съюза до под 3 %, което очевидно е неустойчиво равнище. През периода 2017—2019 г. обемът на вноса от КНР е намалял само с 6 %, но пазарният му дял се е увеличил от 38,7 % на 55,3 %,